Robert Russell Bennett (15. kesäkuuta 1894 Kansas City, Missouri – 18. elokuuta 1981 New York, New York) oli yhdysvaltalainen säveltäjä ja sovittaja.[1] Hän aloitti teatteria varten orkestroinnin vuonna 1920 ja nousi Broadwayn johtavaksi orkestroijaksi. Hän teki yhteistyötä Jerome Kernin, Irving Berlinin, George Gershwinin, Cole Porterin, Richard Rodgersin, Frederick Loewen ja muiden kanssa.[2]
Bennettin orkestroimia musikaaleja ovat muiden muassa Oklahoma!, South Pacific, The King and I, Flower Drum Song, Sound of Music, Teatterilaiva, Annie Get Your Gun, Kiss Me, Kate, My Fair Lady ja Camelot.[3]
Bennett sai opetusta Carl Buschilta ja Nadia Boulangerilta. Hän sävelsi valmiiksi lähes 200 alkuperäistä teosta, joihin kuuluu sinfonioita, oopperaa, kamarimusiikkia, kuoro-/vokaalimusiikkia ja sävellyksiä puhallinyhtyeelle.[2] Bennett julkaisi orkestroinnista kirjan Instrumentally Speaking (1975).[1]
Oklahoma!:n elokuvaversiosta (1955) Bennett sai Oscar-palkinnon.[4] Hän voitti myös Tony-palkinnon vuonna 1957 ja toisen kerran postuumisti 2008.[5]
↑ a b Naxos
↑ Masterworks Broadway
↑ South Pacific on Tour
Robert Russell Bennett Internet Movie Databasessa (IMDb.com) (englanniksi)
Noudettu kohteesta https://fi.wikipedia.org/w/index.php?title=Robert_Russell_Bennett&oldid=16699438
Sivua on viimeksi muutettu 19. elokuuta 2017 kello 12.36.